Pharmaconesium

Insula parva Graeca Pharmaconesium (Neograece: Φαρμακονήσι) ad demum Lerum in regione Aegaeo Australi pertinet. Antiquitate insula Pharmacussa (Graece: Φαρμακοῦσσα)Plin. 4, 71. Suet. Caes. 4, 1. appellata est.

 Situs 
Insula Pharmaconesium, quae est pars Dodecanesi, in aditu sinus Güllük (Turcice: Güllük Körfezi) sita est. Minima ad Asiam Minorem distantia est 12 km. Insulae proximae sunt Leros (fere 23 km), Lipsi (26 km) et Agathonesium (19 km). Maxima insulae longitudo a septemtrione ad meridiem est fere 3.6 km, latitudo 1.2 km, loco angustissimo media in insula ad sinums Tholi (Όρμος Θόλου) 350 m.

 Historia 
Muri immanes ("cyclopici") ac antiquae munitiones portus demonstrant insulam iam antiquitate notam et certi momenti fuisse. 
Secundum SuetoniumSuetonius, De vita Caesarum "Divus Iulius" 4. et PlutarchumPlutarchus, "Caesar" 1,4-2,4 in insula Pharmaconesio (tunc: Pharmacussa) a Lero in orientem versus sita, paucis chiliometris a Didyma in litore Asiae Minoris distante, Iulius Caesar per quadraginta dies in custodia piratarum erat. 
Mense Ianuario anno 1966 inter civitates Graecam et Turcicam controversia de legitima insulae proprietate orta est. Haec est pars maioris controversiae territorialis duarum civitatum, quae identidem conflatur.

 Incolae 
Secundum censum anni 2001 74 incolae Pharmaconesium habitaverunt. Re vera insula paene vel ex toto deserta est. "Historical Review"Eudocia Olympiti: Transgressions des frontières maritimes. Le cas des îlots du Dodécanèse. In: Institute for Neohellenic Research/ l'Institut de Recherches Néohelléniques (Ed.): Historical Review/La Revue Historique. 5 / 2008, p. 181-192. sequentes numeros profert:
 Incolae Pharmaconesii Anno  1947  1951  1961  1971  1981  1991  Incolae  3  6  8  6  1  - 

 Notae 

 Nexus externi 
 "Porta Aegaei", scitu digna de Pharmaconesio (Neograece)

Categoria:Insulae Graeciae
Categoria:Insulae Maris Aegaei
Categoria:Dodecanesus